**НЧ „ПРОБУДА-1948” С. ОРЯХОВЕЦ, ОБЩ. БАНИТЕ**

**ДО**

**КМЕТА**

**НА ОБЩИНА БАНИТЕ**

**КОПИЕ: ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**С. БАНИТЕ**

**Д О К Л А Д**

**За извършената дейност от НЧ „Пробуда-1948”**

**с. Оряховец, общ. Баните, обл. Смолян, през 2018 г.**

През 2018 г. организационния живот и културните прояви в нашето читалище бележат положителни резултати.

Стремим се да разпределяме и управляваме получаваната субсидия на нашето читалище, за да бъде то стабилно финансово.

Към 31.12.2018 г. в читалището членуват 58 члена.

Читалището няма собствена сграда. Библиотеката на читалището се помещава / под наем/ в сградата на кметство Оряховец.

Библиотеката разполага с 3936 тома книги, 7 бр. компютърни конфигурации, мултифункционално устройство, проектор с екран, 3 бр. от тях са предоставени по програмата „Глобални библиотеки, а 4 бр. са безвъзмездно предоставени от ФРМС – гр. София със съдействието на Демир Росенов Деянов. Библиотеката се посещава от лица от всички възрастови групи, но предимно от деца. През 2018 г. потребителите са 93, а общо посещенията са 1060, раздадената литература е 134 тома, но повечето посещения в библиотеката са предимно за ползване на компютрите. Литературата ни е доста стара, от години не е закупувана нова, поради липса на средства. Също поради липса на средства не са правени абонаменти за периодични издания ( вестници, списания и др.).

Преведената субсидия на читалището за 2018 г. е в размер на 9300.00 лв., събрания чл. внос е 29.00 лв., остатък от 2017 г. – 740,00 или общо приходи 10069,00 лв. от тях са изразходвани средства за заплати – 6230.00 лв,; за социални осигуровки – 1210.00 лв.; за художествена самодейност и транспортни разходи към тях – 375.00 лв.; за канцеларски материали, интернет,наем, ток, ТБО и др. разходи – 880,00 лв.; остатък за следваща година – 1374.00 лв.

Друг съществен момент в работата на читалището през 2018 г. е културната и художествената самодейност.

В Читалището има създадени битова и танцова група.

Читалището взе участие в подготовката на децата от ЦДГ за празниците за посрещане на Баба Марта и 8- март.

Читалището организира празненство по случай международния ден на жената 8-ми март.

Битовата група на читалището взе участие в празника на община Баните 5-6 май.

Битовата група участва в празника - юбилей на СУ „Христо Ботев” – с. Баните през м. юни.

Също така битовата група през м. септември участва в Седемнадесети фолклорен фестивал в гр. Неделино и спечели сребърен медал.

На 25.12.2018 г. битовата група участва в откриването на обновения площад в с. Баните.

Читалището и кметството организирахме Коледно-новогодишно тържество в сградата на кметството.

Читалището взе участие при подготовката и посрещането на Коледните и Новогодишни празници в центъра на селото.

Танцовата група се събира всяка седмица да танцува и изучава народни танци от всички краища на страната, битовата група за народно пеене се събира два пъти месечно за изучаване на народни песни и репетиции за участия.

  Необходими са допълнителни средства, чрез привличането на спонсори и кандидатстване по проекти за художествената самодейност за изявяване на самодейците на празници и фестивали, закупуване на сценични костюми и музикални инструменти.

        Накрая, бих искал да завърша с убеждението си, че нашето читалище  се възражда като място осигуряващо достъп до култура и информация.

Но, всичко това, не би могло да се осъществи без подкрепата и разбирането на читалищното настоятелство и всички членове на читалището.

ПРЕДСЕДАТЕЛ: \_\_\_\_\_\_\_\_\_\_\_\_

/ Н. Белчев/

ИЗГОТВИЛ:\_\_\_\_\_\_\_\_\_\_\_\_\_\_\_\_\_

/А. Металова – секретар/